दोस्रो षडानन्द मेयरकप चैत्र २२ देखि
दोस्रो षडानन्द मेयरकप खेलकुद प्रतियोगिता चैत्र २२ गते देखि सुरु हुने भएको छ । स्थानीय षडानन्द रत्न खेलमैदानमा चैत्र २५ गते सम्म सञ्चालन हुने प्रतियोगितामा फुटबल, भलिबल र दौड प्रतियोगिता आयोजना गरिने षडानन्द नगर खेलकुद विकास समितिका अध्यक्ष सिताराम गुरुङले जानकारी दिए ।
भोजपुर — दोस्रो षडानन्द मेयरकप खेलकुद प्रतियोगिता चैत्र २२ गते देखि सुरु हुने भएको छ । स्थानीय षडानन्द रत्न खेलमैदानमा चैत्र २५ गते सम्म सञ्चालन हुने प्रतियोगितामा फुटबल, भलिबल र दौड प्रतियोगिता आयोजना गरिने षडानन्द नगर खेलकुद विकास समितिका अध्यक्ष सिताराम गुरुङले जानकारी दिए ।प्रतियोगितामा पुरुष फुटबल, पुरुष/महिला भलिबल , पुरुष/महिला १०० मिटर र ३२ सय मिटर दौड आयोजना गरिने छ । प्रतियोगितामा फुटबलतर्फ प्रथम, द्वितीय र तृतीय हुने टिमले क्रमशः ७५ हजार, ५० हजार र ३५ हजार प्राप्त गर्ने छन् । पुरुष/महिला भलिबल टिमलाई पनि प्रथम, द्वितीय र तृतीय हुने टिमले क्रमशः७५ हजार, ५० हजार र ३५ हजार पुरस्कार प्रदान गरिने छ ।त्यसै गरी १०० मिटर दौडतर्फ पुरुष/महिला दुवैले प्रथम, द्वितीय र तृतीय स्थान हासिल गर्नेले क्रमशः ३ हजार, २ हजार र १ हजार रुपैयाँ पाउने छन् भने ३२ सय मिटर दौडतर्फ पुरुष/महिला दुवैले प्रथम, द्वितीय र तृतीय हुनेहरुले क्रमशः १० हजार, ७ हजार र ४ हजार रुपैयाँ पुरस्कार प्राप्त गर्ने आयोजकले जनाएको छ । 